มีเพศสัมพันธ์กับแฟนแต่ไม่ได้ป้องกัน(หลั่งนอก)วันต่อมาเลยไปซื้อยาคุมฉุกเฉินมากิน แล้วหลังจากนั้นสองวันก็มีเพศสัมพันธ์แบบไม่ได้ป้องกันอีกค่ะหลั่งนอก ในปฎิทินรอบเดือนคือวันต่อไปประจำเดือนจะมา อยากทราบว่าจะมีโอกาสตั้งครรภ์มั้ยคะ มีโอกาสมากหรือน้อยคะ
สวัสดีค่ะ kamol,การมีเพศสัมพันธ์โดยการใช้วิธีหลั่งนอก จะมีโอกาสตั้งครรภ์ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% แต่หากทานภายในช่วง 12-24 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 85%ส่วนการมีเพศสัมพันธ์ในอีก 2 วันต่อมา หากใช้วิธีหลั่งนอก จะมีโอกาสตั้งครรภ์ประมาณ 4%-22% ดังกล่าวไป แต่หากภายในไม่เกิน 7 วัน มีประจำเดือนมา ก็จะถือว่าไม่มีการตั้งครรภ์เกิดขึ้น แต่หากเลย 7 วันไปแล้ว ประจำเดือนยังไม่มา ก็จะมีโอกาสตั้งครรภ์ได้ เนื่องจากถือว่าไม่ได้อยู่ในระยะปลอดภัย